Document ID: 32005D0870

KOMISIJAS LĒMUMS
(2005. gada 6. decembris),
ar ko atzīst, ka Bulgārijā nav Clavibacter michiganensis (Smith) Davis et al. ssp. sepedonicus (Spieckerman and Kotthoff) Davis et al.
(izziņots ar dokumenta numuru K(2005) 4722)
(2005/870/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu Kopienā, kas kaitīgi augiem vai augu produktiem, un pret to izplatību Kopienā (1), un jo īpaši tās III pielikuma A daļas 12. punktu,
ņemot vērā Bulgārijas lūgumu,
tā kā:
(1)
Saskaņā ar Direktīvas 2000/29/EK III pielikuma A daļas 12. punkta noteikumiem dalībvalstīs nedrīkst ievest Solanum L. sugu un to hibrīdu bumbuļus, izņemot sēklas kartupeļus un dažus citus kartupeļus, kas minēti III pielikuma A daļas 10. un 11. punktā, kuru izcelsme ir dažās Eiropas trešās valstīs, kas nav valstis, kuras atzītas par brīvām no Clavibacter michiganensis (Smith) Davis et al. ssp. sepedonicus (Spieckerman and Kotthoff) Davis et al. (šeit turpmāk “organisms”), vai kuru noteikumus atzīst par līdzvērtīgiem Kopienas noteikumiem par organisma apkarošanu.
(2)
No oficiālās informācijas, ko sniegusi Bulgārija, un no informācijas, kuru ieguvis Pārtikas un veterinārais dienests, apmeklējot šo valsti 2004. gada martā un 2005. gada martā, izriet, ka šajā valstī minētais organisms nav sastopams un ka Bulgārija ir piemērojusi šā organisma kontroles, inspekcijas un pārbaudes procedūru importējamajiem kartupeļiem un iekšzemes sēklas kartupeļiem un galda kartupeļiem.
(3)
Tādējādi var konstatēt, ka organisma izplatīšanās riska nav.
(4)
Šis lēmums neskar jebkādus turpmākus atzinumus, kas var liecināt par organisma sastopamību Bulgārijā.
(5)
Komisija nodrošinās, ka Bulgārija katru gadu iesniedz visu pieejamo tehnisko informāciju, kas vajadzīga, lai turpinātu novērtēt iepriekšminēto stāvokli.
(6)
Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO LĒMUMU.
1. pants
Ar šo tiek apstiprināts, ka Bulgārija ir atzīta par valsti, kurā nav Clavibacter michiganensis (Smith) Davis et al. ssp. sepedonicus (Spieckerman and Kotthoff) Davis et al.
2. pants
Šis lēmums ir adresēts dalībvalstīm.
Briselē, 2005. gada 6. decembrī

Labels: 16
17
3
6
18